stanford-oval/wikipedia huggingface dataset:
מחלקות העיתונים (סדרת טלוויזיה)
תקציר העלילה

עלילת הסדרה עוקבת אחר ארבע נערות צעירות שבזמן שיצאו למסור עיתונים בבוקר שאחרי ליל כל הקדושים בשנת 1988, נקלעות בלי משים לעימות בין שני פלגים של נוסעים בזמן הנלחמים ביניהם, ונשלחות להרפתקה בזמן שתציל את העולם. כשהן מטיילות בין ההווה, העבר והעתיד – ארבע הנערות נתקלות בגרסאות עתידיות של עצמן – והן נאלצות להחליט האם לאמץ או לדחות את גורלן.
צוות השחקנים הראשי

סופיה רוסינסקי – מק קויל
קמרין ג'ונס – טיפאני קווילקין
ריילי ליי נלט – ארין טיינג
אלי וונג – ארין, בבגרותה.
פינה סטרצה – קיי. ג'יי. ברנדמן
נייט קורדרי – לארי
הפקה > פיתוח

ב-11 ביולי 2019, נמסר כי אולפני אמזון שוקדת על פיתוח עיבוד טלוויזיוני על בסיס סדרת הקומיקס "מחלקות העיתונים", אותו בריאן ק. ווהן, יוצר "מחלקות העיתונים", יפיק. כמו כן, נמסר כי על כתיבת הסדרה והפקתה לצד ווהן תהיה אמונה סטפני פולסום. ב-23 ביולי 2020, נמסר כי הסדרה הוזמנה רשמית, וכי לצוות המפיקים בפועל הצטרפו קליף צ'יאנג, כריסטופר קנטוול וכריסטופר סי רוג'רס. ב-31 ביולי 2021, דווח על עזיבתה של פולסום.
הפקה > ליהוק

ב-26 באפריל 2021, הוכרז נמסר על ליהוקן של סופיה רוסינסקי, קמרין ג'ונס, ריילי ליי נלט ופינה סטרצה לארבעת התפקידים הראשיים. ב-6 במאי 2021, נמסר על ליהוקה של אלי וונג לצוות השחקנים הראשי. ב-15 ביוני 2021, נמסר על ליהוקו של נייט קורדרי.
הפקה > צילומים

צילומי הסדרה התעתדו להתחיל ב-1 במרץ 2021, אך בסופו של דבר החלו ב-17 במאי 2021 בשיקגו, אילינוי, והסתיימו ב-1 באוקטובר 2021.
שידור

הסדרה עלתה לשידור בשירות פריים וידאו ב-29 ביולי 2022.
הערות שוליים

1 2  "Amazon Studios Greenlights New Series "Paper Girls"". Amazon Studios (Press release). July 23, 2020. Archived from the original on January 17, 2021. Retrieved July 8, 2022 – via The Futon Critic.
↑  Andreeva, Nellie (July 12, 2019). "'Paper Girls' Graphic Novel Adaptation From Legendary TV & Plan B Gets Amazon Series Commitment". Deadline Hollywood. Archived from the original on July 12, 2019. Retrieved July 8, 2022.
↑  Andreeva, Nellie (July 31, 2021). "'Paper Girls': Co-Showrunner Stephany Folsom Exits Amazon Series". Deadline Hollywood. Archived from the original on August 1, 2021. Retrieved July 8, 2022.
↑  Petski, Denise (April 26, 2021). "'Paper Girls': Sofia Rosinsky, Camryn Jones, Riley Lai Nelet, Fina Strazza Cast As Leads in Amazon Series". Deadline Hollywood. Archived from the original on April 26, 2021. Retrieved July 8, 2022.
↑  Del Rosario, Alexandra (May 6, 2021). "'Paper Girls': Ali Wong Joins Brian K. Vaughan's Amazon Graphic Novel Series Adaptation". Deadline Hollywood. Archived from the original on May 6, 2021. Retrieved July 8, 2022.
↑  Del Rosario, Alexandra (June 15, 2021). "Amazon's 'Paper Girls' Adds Nate Corddry To Cast; JaQwan J. Kelly To Recur in Hulu's 'Wu Tang: An American Saga'n". Deadline Hollywood. Retrieved July 8, 2022.
↑  "Paper Girls". Production List. December 14, 2020. Archived from the original on January 17, 2021. Retrieved July 8, 2022.
↑  Ferak, John (May 28, 2021). "Amazon Show 'Paper Girls' Films Near Joliet Police Station". Patch. Archived from the original on May 30, 2021. Retrieved July 8, 2022.
↑  Holub, Christian (June 9, 2022). "Get ready for an '80s time travel adventure with first look at the Paper Girls TV show". Entertainment Weekly. Archived from the original on June 9, 2021. Retrieved July 8, 2022.
ג'ון יוז (תעשיין)

| --- | --- |

 לידה:  1814 מרתיר טידוויל, הממלכה המאוחדת 
 פטירה:  17 ביוני 1889 (בגיל 75 בערך) סנקט פטרבורג, האימפריה הרוסית 
 מדינה:  הממלכה המאוחדת של בריטניה הגדולה ואירלנד, האימפריה הרוסית 
 מקום קבורה:  בית הקברות וסט נורווד 
 מקום מגורים:  דונצק 
 מעסיק:  האימפריה הרוסית 
 
ג'ון ג'יימס יוז (באנגלית: John James Hughes;‏ 1814 – 17 ביוני 1889, פטרבורג) היה תעשיין בריטי ממוצא וולשי, ידוע כמייסד העיר דונצק.
ביוגרפיה

יוז היה בנו של מהנדס שעמד בראש אחד ממפעלי המתכת בעיר מרת'ר טידוויל. בצעירותו עבד תחת אביו, תחילה כעוזר. בגיל 28 רכש מספנה ובגיל 36 רכש בית יציקה בניופורט.
בסוף שנות ה-50 של המאה ה-19 הוא נכנס כמהנדס במפעל המתכות של מילווסק בבריטניה ובשנת 1860 הפך למנהלה. בשנת 1864 תכנן עגלה לתותחים כבדים: כלי ארטילרי זה שימש את כוחות הצי של מספר מדינות אירופאיות. יוז פיתח ורשם פטנט גם על הטכנולוגיה לייצור שריון לציפוי אוניות וביצורן.
בשנת 1869 קנה ג'ון ג'יימס יוז אדמות מהנסיך הרוסי סרגיי קוצ'וביי בפרובינציית יקטרינוסלב, על גדות נהר קלמיוס, שם החל בבניית מפעל מתכות עם יישוב פועלים סמוך לכפר אלכסנדרובקה. לצורך פיתוח הפחם שנכרה ייסד את "חברת נובורוסייסק לייצור פחם, ברזל ומסילות ברזל". יציקת הברזל הראשונה הותכה בשנת 1872. המפעל פעל במחזור מתכת מלא ובו לראשונה באימפריה הרוסית פעלו 8 תנורי קוק. המפעל שנוסד על ידי יוז הפך לאחד המרכזים התעשייתיים החשובים ביותר של האימפריה הרוסית, לימים ברית המועצות, ומאז 1991, היה למרכז תעשייתי חשוב באוקראינה.
יוז מת ב-16 ביוני 1889 במלון אנגלטר בפטרבורג ונקבר בלונדון, בבית הקברות במערב נורווד.
הנצחה

2001 - בדונצק, ברחוב ארטיום, נחנכה אנדרטה לזכרו של ג'ון יוז, תעשיין ומייסד יוזובקה.
2010 - האגודה למחקרי אסון פסולת קראה לאחת מהמטמנות של דונייצק על שם ג'ון יוז.
1891 - בית משפחת יוז, הוקם כאחוזה בסגנון נאו-רנסאנס והיא אנדרטה ארכיטקטונית לא מוכרת מהמאה ה-19.
לקריאה נוספת

Карабасов Ю. С., Черноусов П. И., Коротченко Н. А., Голубев О. В. Металлургия и время: Энциклопедия. — М.: Издательский Дом МИСиС, 2014. — Т. 6. Металлургия и социум. Взаимное влияние и развитие. — 224 с. — 1000 экз. — ISBN 978-5-87623-760-6.
הערות שוליים

↑  "Найдена могила Джона Юза!". אורכב מ-המקור ב-2010-08-23. נבדק ב-2012-03-24.>
↑  "Соединяя сердца". אורכב מ-המקור ב-2011-02-28. נבדק ב-2011-02-10.
↑  "В Донецке начали давать имена терриконам. Но таблички не ставят — украдут ведь". אורכב מ-המקור ב-2010-01-11. נבדק ב-2011-02-10.
↑  "Все терриконы Донбасса будут названы в честь известных людей". אורכב מ-המקור ב-2012-07-08. נבדק ב-2011-02-10.
↑  "В Донецке терриконам дадут имена". אורכב מ-המקור ב-2014-04-07. נבדק ב-2011-02-10.
↑  https://web.archive.org/web/20070927195713/http://www.donbass.dn.ua/2006/04/21171/21171-02.php
| --- | --- |
בקרת זהויות :  NLI: 987012508861205171  PLWABN: 9810550627305606  BnF: cb123892083 (data)  GND: 12427983X  ISNI: 0000 0003 9121 4639  LCCN: n78059544  NKC: js20231176444  NTA: 132511266  VIAF: 285037624   WorldCat (עם VIAF): 285037624
ביבליותקה (פסאודו-אפולודורוס)

| --- | --- |

 מידע כללי
 מאת:  פסאודו-אפולודורוס 
 שפת המקור:  יוונית עתיקה 
 סוגה:  מיתוגרפיה 
 נושא:  מיתולוגיה יוונית 
 
הביבליותקה (ביוונית עתיקה: Βιβλιοθήκη, "ספרייה") של פסאודו-אפולודורוס היא קובץ מרוכז של מיתוסים יווניים ואגדות גבורה יווניות (אנ'), ערוכים בשלושה ספרים, המתוארכים בדרך כלל למאה ה-1 או ה-2 לספירה.
החיבור

הביבליותקה היא ככל הנראה היצירה המיתוגרפית החשובה ביותר שהגיעה לידינו מהעת העתיקה. התיאורים הקצרים והלא מקושטים של מיתוסים בביבליותקה הביאו כמה חוקרים להציע שאפילו החלקים השלמים שלה הם קיצור של חיבור אבוד.
אחד ממקורותיו הרבים של החיבור היה ה"טרגודומנה" (Tragodoumena, "נושאי טרגדיות"), ניתוח מהמאה ה-4 לפנה"ס של המיתוסים בטרגדיות היווניות מאת אסקלפיאדס מטראגילוס (אנ'), האוסף המיתוגרפי היווני הראשון שידוע.
המחבר

בכמה מכתבי היד ששרדו נזכר אדם בשם "אפולודורוס" כמחבר היצירה. אפולודורוס זה זוהה בטעות עם אפולודורוס מאתונה (נולד ב-180 לפנה"ס לערך), בעיקר משום שמתוך הערות שוליים בסכוליה על הומרוס ידוע שאפולודורוס מאתונה אכן השאיר רפרטואר מקיף דומה על מיתולוגיה, בצורה של כרוניקה שירית.
אולם הטקסט ששרד מצטט סופר רומאי, קאסטור מרודוס, בן זמנו של מרקוס טוליוס קיקרו במאה ה-1 לפנה"ס.
הייחוס המוטעה נעשה על ידי מלומדים בעקבות אזכור שמו על ידי פוטיוס, אם כי פוטיוס לא ציין את שמו כאפולודורוס מאתונה והשם אפולודורוס היה בשימוש נפוץ באותה העת. מאחר שמסיבות כרונולוגיות אפולודורוס מאתונה לא יכול היה לכתוב את הספר, נוסף לאפולודורוס הכינוי "פסאודו" (אנ') ושמו של מחבר הביבליותקה נקרא באופן רווח על ידי המבקשים להקפיד על הדיוק, "פסאודו-אפולודורוס". אזכורים מסורתיים של הביבליותקה מציינים אותה בפשטות בשם "הספרייה והתקציר".
כתב היד

האזכור הראשון של החיבור נעשה על ידי פוטיוס במאה ה-9. הוא כמעט ואבד במאה ה-13, ושרד בכתב יד אחד שכיום הוא בלתי שלם, שהועתק עבור הקרדינל בסיליוס בסריון (אנ') במאה ה-15. כתבי היד האחרים ששרדו מקורם בעותק של בסריון.
הביבליותקה אינה מחולקת בכתבי היד, אולם נוהגים לחלק אותה לשלושה ספרים. חלק מהספר השלישי, שנקטע פתאום בסיפור של תסאוס, אבד. בפני פוטיוס עמד החיבור השלם, מאחר שהוא מציין ב"תיאור הספרים שנקראו" שהחיבור כלל סיפורים של גיבורי מלחמת טרויה והנוסטוי (אנ') (השירה האפית היוונית "שובם של היוונים"), שחסרים בכתבי היד ששרדו.
סר ג'יימס ג'ורג' פרייזר (אנ') פרסם קיצור של הספר על ידי חיבור של שני תקצירים של הטקסט בכתבי יד, שכללו את החלק שאבד.
מהדורות דפוס

המהדורה המודפסת הראשונה של הביבליותקה פורסמה ברומא בשנת 1555, ונערכה על ידי בנדטו אגיו (בנדיקטוס אגיוס) מספולטו, שחילק את הטקסט לשלושה ספרים, אולם גם ביצע תיקוני הגהה לא יסוד בטקסט המשובש. ב-1559 פרסם היירונימוס קומלינוס (צר') בהיידלברג טקסט משופר. הטקסט הראשון שהתבסס על השוואה בין כתבי יד היה של כריסטיאן גוטלוב היינה (אנ'), בגטינגן בשנת 1783-1782.
הערות שוליים

1 2 3  Apollodorus (4), Perseus Encyclopedia (באנגלית)
| --- | --- |
בקרת זהויות :  NLI: 987007520680505171  BNE: XX2039343  BnF: cb157719069 (data)  GND: 4365470-8  LCCN: n85088519  NLA: 35850273  SUDOC: 032368976  VIAF: 269132997   WorldCat (עם VIAF): 269132997
כרומגן

| --- | --- |

 נתונים כלליים
 מייסדים:  קיבוץ שער העמקים
 תקופת הפעילות:  1962–הווה (כ־63 שנים)
 משרד ראשי:  קיבוץ שער העמקים
 ענפי תעשייה:  אנרגיה סולארית
 מוצרים עיקריים:  דודי שמש וקולטים.משאבות חום .חממי גז
 הכנסות:  180 מיליון שקל (2022)
 רווח תפעולי:  7 מיליון שקל (2014)
 מנכ"ל:  אמיר רסקה
 עובדים:  210  (2024)
  
 www.chromagen.com
 
כרומגן היא חברה ישראלית המייצרת ומשווקת מערכות סולאריות, דודי שמש וקולטים. החברה נוסדה בשנת 1962. משרדי החברה ומפעל הדודים נמצאים בקיבוץ שער העמקים. מפעל הקולטים נמצא בפארק תעשייה ציפורית. מוצריה נמכרים ומותקנים בכ-40 מדינות.
היסטוריה

החברה הוקמה על ידי קיבוץ שער העמקים בשנת 1962 כמפעל לטיוב מתכות ברזיליות בתהליך הנקרא "כרומייזינג", שבו מוסיפים כרום לשכבה החיצונית של המתכת והופכים אותה לפלדת אל-חלד, העמידה בתנאים של טמפרטורה גבוהה, שחיקה ולחות גבוהה. שם החברה הוא הלחם של המילים "כרום" ו"מגן".
בסוף שנות השישים הפך המפעל למפעל ליצור דוודים. סקירת השוק העולמי העלתה כי הציפוי המקובל והטוב ביותר למטרה זו הוא ציפוי האמייל, ובראשית שנות השבעים נחתם הסכם עם חברה בינלאומית. בנוסף לידע בתחום הציפוי, כלל ההסכם גם מידע בתחום תכנון הדוודים, והוחלט על הקמת מבנה חדש ומעבר לציפוי פנימי באמייל. בהמשך החלה כרומגן לייצר קולטים ולשווק מערכות סולאריות שלמות המנצלות אנרגיה סולארית.
בשנת 2002, נחנך מפעל חדש לקולטי שמש של כרומגן באזור התעשייה ציפורית.
בתחילה מכרה כרומגן את מוצריה בארץ בלבד. בתחילת שנות ה-90 של המאה ה-20 החלה לפעול גם בשוק הבינלאומי. החברה הקימה מפעלים בספרד בשנת 2001 בגאורגיה בשנת 2005 ובמקסיקו בשנת 2007.
בשנת 2015, זכתה במכרז להתקנת מערכות סולאריות ברחבי עיר הבה"דים של צה"ל.
בעלות

ביולי 2007, רכשה קרן ההשקעות טנא מקיבוץ שער העמקים 26% ממניותיה של כרומגן, והגדילה מאוחר יותר את החזקתה בחברה ל־32% בהשקעה כוללת של 6 מיליון דולר.
באוקטובר 2015, קיבוץ שער העמקים וקרן טנא היו במשא מתן מתקדם למכירת השליטה בכרומגן לפי שווי של 145 מיליון שקל, לחברת ההחזקות הצרפתית גרופ אטלנטיק (Groupe Atlantic), אך העסקה לא יצאה לפועל.
בתחילת 2021 רכש קיבוץ שער העמקים את מלוא השליטה בחברה מקרן טנא.
באוקטובר 2021 נמכרה השליטה בחברה לתאגיד האיטלקי אריסטון. על פי ההערכות המחיר עמד על 115-125 מיליון שקל.
בשנת 2024 חברת אטמור נהייתה חלק מחברת כרומגן
הערות שוליים

1 2 3   יורם גביזון, שער העמקים וקרן טנא ימכרו את השליטה בכרומגן לפי שווי של 145 מיליון שקל, באתר TheMarker‏, 12 באוקטובר 2015
↑  אבי שמול, מינהלת ציפורית שיווקה 45 דונם ב-2001, באתר הארץ, 7 ביוני 2002
↑  עמירם כהן, כרומגן תקים מפעל לקולטי שמש בספרד ב-5 מיליון יורו, באתר הארץ, 6 באוקטובר 2001
↑  עמירם כהן, חברת כרומגן תקים בגרוזיה מפעל לדודי שמש בעלות של 7 מיליון שקל, באתר הארץ, 22 בספטמבר 2005
↑  עמירם כהן, כרומגן תקים מפעל לקולטי שמש במקסיקו בהשקעה של 15 מיליון שקל, באתר הארץ, 30 באוגוסט 2005
↑  הדי כהן, ‏צה"ל יתקין מערכות סולאריות בעיר הבה"דים, באתר גלובס, 30 בנובמבר 2015
↑  עמירם כהן, טנא הון צמיחה רכשה 26% מכרומגן ב-5 מיליון דולר, באתר הארץ, 9 ביולי 2007
↑  גולן חזני, מנכ"ל כרומגן עוזב את החברה בשל פיצוץ המכירה לגרופ אטלנטיק, באתר כלכליסט, 9 ביולי 2016
↑  גולן חזני, קיבוץ שער העמקים מוכר את כרומגן ב-115 מיליון שקל בלבד, באתר כלכליסט, 23 באוקטובר 2021
↑   יורם גביזון, אקזיט לקיבוץ שער העמקים: מכר את כרומגן ב-125 מיליון שקל, באתר TheMarker‏, 23 באוקטובר 2021
מסע בין כוכבים: פרודיג'י

| --- | --- |

סמליל הסדרה בעברית
 מבוסס על:  מסע בין כוכבים מאת ג'ין רודנברי
 סוגה:  מדע בדיוני
 יוצרים:  קווין הגמן דן הגמן
 מדבבים:  קייט מאלגרו (קתרין ג'יינוויי) אנגוס אימרי (זירו) ריילי אלאזראקי (רוק-טאהק) ג'ון נובל אלה פורנל (גווין) ג'ייסון מאנזוקס (ג'נקום פוג) די בראדלי בייקר (מארף) ברט גריי (דאל) ארין מקדונלד 
 פסקול:  Star Trek Prodigy – Original Music from the Series 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  USS Protostar 
 מספר עונות:  2 
 מספר פרקים:  40
 תוכנית מקור:  "מסע בין כוכבים" מאת ג'ין רודנברי
 הפקה
 מפיקים בפועל:  אלכס קורצמן קייטי קרנץ הת'ר קאדין יוג'ין רודנברי טרוור רות'
 חברת הפקה:  Secret Hideout Roddenberry Entertainment Brothers Hageman Productions Nickelodeon Animation Studio
 אורך פרק:  25 דק' 
 שידור
 רשת שידור:  פרמאונט+/ניקלודיאון (עונה 1) נטפליקס (עונה 2)
 רשת שידור בישראל:  ניקלודיאון (עונה 1) נטפליקס (עונה 2)
 תקופת שידור מקורית:  28 באוקטובר 2021 – הווה
 תקופת שידור בישראל:  10 באפריל 2022 – רץ
 קישורים חיצוניים
 אתר רשמי
 דף התוכנית ב-IMDb
 
מסע בין כוכבים: פרודיג'י (באנגלית: Star Trek: Prodigy), הוא שמה של סדרת אנימציה ממוחשבת המשודרת בשירות הסטרימינג נטפליקס, ובעבר שודרה בשירות הסטרימינג פרמאונט+ ולאחר מכן בערוץ ניקלודיאון הנמצא בבעלות התאגיד ויאקום/CBS, בעל הזכויות בזיכיון "מסע בין כוכבים", כולן בבעלות תאגיד הענק National Amusements (אנ') שהיה בבעלות סאמנר רדסטון (אנ'), ונמצא כעת בבעלות בתו, שרי רדסטון (אנ'). הסדרה פונה לקהל של בני נוער, לראשונה מאז "מסע בין כוכבים: סדרת האנימציה", ששודרה בשנות השבעים, ויחד עם "מסע בין כוכבים: סיפונים תחתונים", הן סדרות האנימציה הראשונות בזיכיון מאז שנות השבעים.
בישראל, הסדרה עלתה לשידור בערוץ ניקלודיאון ב-10 באפריל 2022. עם תחילת שידוריה בישראל, הייתה זו סדרת "מסע בין כוכבים" הראשונה המדובבת לעברית.
ב-23 ביוני 2023 דווח ששירות הסטרימינג ביטל את הסדרה עוד בטרם שודרה עונתה השנייה. ב-11 באוקטובר הודיעו יוצרי הסדרה שהיא נרכשה לשידור על ידי שירות הסטרימינג נטפליקס, שישדר את עונתה הראשונה, ובהמשך גם את עונתה השנייה.
עלילה

עלילת הסדרה מתמקדת בשישה בני נוער חייזרים מרביע דלתא, השבויים במושבת כרייה ממנה איש לא הצליח להימלט. השישה מוצאים חללית נטושה, היו.אס.אס פרוטוסטאר (USS Protostar, NX-76884), נמלטים בעזרתה ויוצאים בה להרפתקאות. על החללית הם נעזרים בתוכנת אימונים הולוגרפית שעוצבה בדמותה של קפטן קתרין ג'יינוויי. עלילת הסדרה מתחילה בשנת 2383, כלומר כחמש שנים לאחר שובה של "וויאג'ר" מרביע דלתא בסיום הסדרה "מסע בין כוכבים: וויאג'ר".
שחקנים ודמויות > דמויות קבועות

קייט מאלגרו בתפקיד תוכנת אימונים הולוגרפית המדמה את קפטן קתרין ג'יינוויי. את דמותה מגלמת הדר שחף-מעיין בדיבוב בעברית.
ריילי אלאזראקי בתפקיד רוק-טאהק, מגזע הבריקרי, ילדה מבריקה בת שמונה. רוק ביישנית, אך נהנית מחברת חיות. את דמותה מגלמת נגה קופרווסר בדיבוב בעברית.
ברט גריי בתפקיד דאל ר'אל, בן 17 מגזע לא ידוע. מחשיב עצמו כבעל חשיבה מקורית שאפילו במצבים הקשים ביותר ממשיך להחזיק בכוח בתקווה. את דמותו מגלם ברק ברויטמן בדיבוב בעברית.
אנגוס אימרי בתפקיד אפס, מגזע המדוזיאנים שהם צורת חיים חסרת מגדר ומבוססת אנרגיה, ללא מבנה מוצק. אפס עוטה חליפת בידוד על מנת שלא להיחשף ליתר הצוות, דבר שעלול לגרום להם לאבד את שפיות דעתם. את דמותה מגלמת ענת ניב בדיבוב בעברית.
ג'ייסון מנטזוקאס בתפקיד ג'נקום פוג, טלרייט בן 16. הטלרייטים ידועים כחובבי ויכוחים, וכמותם גם ג'נקום. ג'נקום ישמש כפרקליט השטן ללא קשר לדעתו הוא, במטרה לשמוע את כל הצדדים. את דמותו מגלם גילן שחף בדיבוב בעברית.
אלה פורנל בתפקיד גווין, בת 17 מגזע הוואו נ'אקאט שגדלה במושבת הכרייה הקודרת עם אביה, וחלמה לחקור את הכוכבים. את דמותה מגלמת אלעד סמוכה בדיבוב בעברית.
די בראדלי בייקר בתפקיד מארף, שגילו וגזעו לא ידועים, אך הוא גוש ג'לטיני מקסים ובלתי ניתן להריסה, בעל תזמון מצוין ותיאבון בלתי ניתן לסיפוק לחלקי הספינה.
שחקנים ודמויות > דמויות אורחות

בילי קמפבל בתפקיד ת'דיון אוקונה
עונה ראשונה > הפקה

ההודעה הראשונה על הפקה מתוכננת משותפת של סדרת אנימציה בזיכיון מסע בין כוכבים המיועדת לקהל צעיר יותר התקבלה במהלך ראיון עם אלכס קורצמן, האחראי על הרחבת זיכיון מסע בין כוכבי הטלוויזיוני מטעם CBS, בחודש ינואר 2019.
בפברואר באותה שנה דיווחו מספר כלי תקשורת בארצות הברית שהעסקה עם ניקלודיאון קרובה לחתימה, וכי יוצרי הסדרה המיועדים הם דן וקווין הגמן, האחים האחראים בין היתר על להיטים כמו ציידי הטרולים ולגו נינג'גו.
לקראת סוף אפריל, דיווח האתר הרשמי של "מסע בין כוכבים" כי הסדרה קיבלה אור ירוק, וכי הפקתה אושרה. תופק על ידי אלכס קורצמן, קייטי קרנץ, הת'ר קאדין, יוג'ין רודנברי וטרוור רות' באמצעות חברות ההפקה Eye Animation Productions, זרוע האנימציה החדשה של CBS, חברת Secret Hideout, חברת ההפקה של קורצמן עצמו ו-Roddenberry Entertainment, השייכת ליוג'ין "רוד" רודנברי, בנו של ג'ין רודנברי, יוצר "מסע בין כוכבים".
ב-10 ביולי צייץ הסופר דייוויד מאק, שכתב ספרים רבים ביקום של מסע בין כוכבים, שהוא מועסק כיועץ בשתי סדרות האנימציה של מסע בין כוכבים, סיפונים תחתונים והסדרה שתעלה ברשת ניקלודיאון.
בראיון שנערך ב-7 באוקטובר סיפרו קורצמן והת'ר קאדין שהסדרה לא תצא בשנת 2021 אלא לאחר מכן מאחר שתהליך ההפקה של סדרת אנימציה ממוחשבת ארוך בהרבה משציפו. בנוסף ציינו שבדומה לסדרת האנימציה הנוספת בזיכיון, מסע בין כוכבים: סיפונים תחתונים, גם סדרה זו נכנסה להפקה של שתי עונות ראשונות במקביל. קורצמן מסר ששם הסדרה כבר ידוע, אך הוחלט שלא לפרסמו בשלב זה.
בינואר 2020 הוכרז כי הסדרה תיקרא "פרודיג'י".
באוגוסט 2020 דווח כי בן היבון יביים את הסדרה וישתתף בהפקה ובכתיבה.
עונה ראשונה > ליהוק

בחודש אפריל 2020, החלו שמועות טוענות שעקב הצלחתה של "מסע בין כוכבים: פיקארד", מתכננת הרשת סדרה בכיכובה של קפטן ג'יינוויי וכי ישנן שיחות בין ההפקה לשחקנית בנושא.
בחודש מאי 2020, במהלך מגפת הקורונה, התראיינה השחקנית קייט מאלגרו וציינה שהיא אינה שוללת את האפשרות לחזור ולגלם את דמותה של קפטן ג'יינוויי, אך ציינה שנכון למועד הראיון לא התקדם דבר בנושא.
ב-8 באוקטובר 2020, במהלך אירועי קומיק-קון, ניו יורק שנערכו בצל מגפת הקורונה, התראיינו אלכס קורצמן והאחים הגמן בשיחת וידאו והזמינו בהפתעה את קייט מאלגרו, על מנת להודיע על ליהוקה לתפקיד קפטן קתרין ג'יינוויי בסדרה. על פי הראיון, ג'יינוויי תהווה דמות מדריכה והשראה לילדים שמשתלטים על הספינה הנטושה. ב-5 באפריל 2021 עדכן האתר הרשמי של הזיכיון כי לא מדובר בדמותה של ג'יינוויי עצמה, אלא במדריך חירום הולוגרפי בדמותה.
ב-14 ביוני 2021 הוכרזו יתר הליהוקים לדמויות הקבועות בסדרה.
בתחילת 2021 מסר השחקן בילי קמפבל בראיון כי הוא עתיד לחזור ולגלם את דמותו של ת'דיון אוקונה, מהפרק "The Outrageous Okona" בסדרה "מסע בין כוכבים: הדור הבא".
עונה ראשונה > שידור

בתחילה, מאז ההודעה על תחילת הפקת הסדרה, דווח כי הסדרה תשודר בערוץ ניקלודיאון, אלא שעם ההודעה על השקת שירות הסטרימינג החדש של ViacomCBS המאוחדת, פרמאונט+, דווח כי הסדרה תשודר לראשונה בשירות הסטרימינג ורק לאחר תום שידורה שם תשודר גם בערוץ ניקלודיאון.
בקנדה משודרת הסדרה בערוץ המדע הבדיוני של רשת CTV.
ב-8 בספטמבר 2021, פורסם כי הסדרה תחל את שידוריה ב-28 באוקטובר 2021.
לאחר שידור הפרק השלישי, "Dreamcatcher", הסבירה פרמאונט+ שהעונה הראשונה תכלול 20 פרקים (ולא 10 כפי שהובן בטעות קודם לכן), וכי השידור לא יהיה רצוף. חמשת הפרקים הראשונים ישודרו ברצף, לאחר מכן תצא הסדרה להפסקה זמנית עם תחילת שידוריה של העונה הרביעית של "דיסקברי", ישודרו חמישה פרקים נוספים עד לתחילת העונה השנייה של "פיקארד", והעשרה הנותרים ישודרו במהלך 2022.
עונה ראשונה > מוזיקה

בחודש אוגוסט 2020 עדכן קורצמן שנמי מלומד נשכרה לכתיבת הפסקול לסדרה חדשה ביקום "מסע בין כוכבים", לאחר שהרשימה אותו בכתיבת הפסקול לפרק "Q&A" בסדרה מסעות קצרים. באותה עת לא ציין קורצמן איזו מהסדרות תלחין מלומד, אך בהמשך הדרך ציינה מלומד כי מדובר בפרודיג'י.
עונה שנייה

בחודש נובמבר 2021 הודיעה פרמאונט+ רשמית כי בניגוד לאמור קודם לכן, העונה הראשונה תורכב מעשרים פרקים (קודם לכן הובן שהוזמנו שתי עונות של 10 פרקים כל אחת), וכי הוזמנה עונה שנייה, שתאריך שידורה טרם נמסר.
ביוני 2023 דיווח האתר וריאטי כי הסדרה בוטלה וכי היא תוסר משירות הסטרימינג פרמאונט+. עונתה השנייה של הסדרה תושלם, ולאחר מכן תוצע הסדרה כולה למכירה לשירותים אחרים. אם תירכש תשודר עונתה השנייה בביתה החדש של התוכנית, וקיימת אפשרות תאורטית להפקת עונות נוספות על ידי השירות שירכוש אותה. מטרת הביטול היא קבלת החזר מס על תוכניות שלא קיבלו די צפיות.
באוגוסט 2023, במהלך כנס של הזיכיון בלאס וגאס, שודר טריילר לעונה השנייה, ויוצרי הסדרה עדכנו שחצי מהעונה הראשונה מוכנה לשידור, ושהם עמלים על סיום שלב הפוסט פרודקשן של המחצית השנייה. עוד ציינו היוצרים שהם מחפשים בית לעונה השנייה וכי הם משוכנעים ב-99% שבית כזה אמנם יימצא, וכי הם מקווים שאותו בית יאפשר גם יצירת עונה שלישית שאחריה תמשיך הסדרה בסדרת סרטים. היוצרים קראו למעריצי הסדרה להשמיע את קולם בכל דרך על מנת להבטיח את עתידה של הסדרה.
ב-11 באוקטובר 2023 דיווחו האחים הגמן כי שירות הסטרימינג נטפליקס רכש את הסדרה. עונתה הראשונה תשודר בו ב-2023, והעונה השנייה תעלה ב-2024.
עונה שנייה > ליהוק

בתחילת חודש אוגוסט 2023, ואף על פי שהסדרה בוטלה, הוציאו יוצריה, האחים הגמן, קליפ מתוך פרק הפתיחה של העונה השנייה, ובו מופיעה ספינת החלל "וויאג'ר" בגרסה מחודשת, ובנוסף מופיעה דמותו של הדוקטור, כשהיא מדובבת על ידי רוברט פיקארדו, שגילם את הדמות בסדרה "מסע בין כוכבים: וויאג'ר".
עונה שנייה > קמפיין מעריצים להצלת הסדרה

לאחר ההודעה על ביטול הסדרה, החל קמפיין מעריצים שאתר change.org במהלכו נאספו כ-33,000 חתימות (נכון לאוגוסט 2023). במקביל, יצא קמפיין מימון המונים שבסופו שכרו מעריצי הסדרה מטוס קל שטס מעל משרדי חברות סטרימינג שונות כמו נטפליקס, אמזון פריים וידאו, הולו ואפל TV פלוס בניסיון לשכנע אותן לרכוש את הסדרה. בסופו של דבר נרכשה הסדרה לשידור על ידי נטפליקס.
עונה שנייה > שידור

ב-23 במרץ 2024 החל שידור העונה השנייה, בצרפת בלבד.
העונה השנייה תעלה בשירות הסטרימינג נטפליקס ב-1 ביולי 2024.
אפשרות להמשך

בראיון בתחילת 2024 ציינו האחים הגמן כי סוף העונה השנייה משאיר פתח להמשך הסיפור, והם מקווים ללכת בדרכה של הסדרה המקורית, כך שלאחר ביטולה לכאורה יעלו עונות נוספות, סרטים, והמשך לסיפור. יחד עם זאת, ציינו השניים כי הפקת עונה שלישית תארך מספר שנים עקב העבודה הארוכה הנדרשת על האנימציה הממוחשבת של הסדרה.
שיווק

בחודש אוקטובר 2020, במהלך אירועי קומיק-קון, ניו יורק, התראיינו מפיקי התוכנית (קורצמן והאחים הגמן) ובמהלך הראיון הצטרפה אליהם השחקנית קייט מאלגרו וחשפה כי דמותה של קפטן קתרין ג'יינוויי תצטרף אף היא לסדרה. בחודש פברואר 2021 הוצגה תמונת יחסי ציבור ראשונה לסדרה, בה הוצגו לראשונה דמויות ששת החייזרים הצעירים שיככבו בסדרה החדשה. חודשיים לאחר מכן הציגה הרשת את דמותה המצוירת של ג'יינוויי עצמה, כפי שתראה בסדרה. במהלך חודש יוני 2021 פורסמו שמות השחקנים, לצד דמויותיהם.
במסגרת שיווק הסדרה החליטו קברניטי הזיכיון כי בכנס קומיק-קון, סן דייגו, שנערך באותה השנה במתכונת וירטואלית פעם שנייה ברציפות עקב מגפת הקורונה, יתקיים פאנל עם כוכבי הסדרה, ביניהם קייט מאלגרו, ברט גריי, אלה פורנל, אנגוס אימרי, ריילי אלאזראקי, די בראדלי בייקר, ג'ייסון מנטזוקאס ויוצרי הסדרה, האחים הגמן והבמאי בן היבון. בחודש יולי, במהלך אירועי הכנס הוצג לראשונה טיזר טריילר, בו הוצגה לראשונה גם הספינה שתככב בסדרה.
בראיון לאתר "וראייטי" מסר אלכס קורצמן כי הרשת מתכננת לפרוץ בעזרת הסדרה לתחום שהוזנח בהקשר לזיכיון, ולשווק מוצרים של הסדרה. נוסף על כך מתכננת הרשת להקים פארק שעשועים בהשראת הסדרה והזיכיון.
במהלך כנס קומיק-קון ניו יורק באוקטובר 2021, שוחרר קליפ שבו מוצגת הסצנה הראשונה שבה מופיעה קפטן ג'יינוויי, וכן הוכרזו שחקנים נוספים ושמו של הפרק הראשון.
מדיות נוספות > ספרים

כריכת הספר
"A Dangerous Trade"
כריכת הספר
"Supernova"
בינואר 2023 ייצאו לאור הספרים "A Dangerous Trade" ו-"Supernova", שיהיו הספרים הראשונים בסדרת ספרים שתלווה את הסדרה. הספרים מסווגים כ-"middle-grade", ומיועדים לגילאי 8–12.
| מספר | שם | מחבר | תאריך יציאה לאור | ISBN |
| --- | --- | --- | --- | --- |
| 1 | A Dangerous Trade | קסנדרה רוז קלארק | 17 בינואר 2023 | 978-1-6659-2118-3 |
| 2 | Supernova | רוב פרלמן | 17 בינואר 2023 | 978-1-6659-2543-3 |
| 3 | Escape Route | קסנדרה רוז קלארק | 1 באוגוסט 2023 | 978-1-6659-2121-3 |
פרסים ומועמדויות

| שנה | פרס | קטגוריה | מועמדות | תוצאה | מקורות |
| --- | --- | --- | --- | --- | --- |
| 2022 | פרס אמי לסדרות משפחה וילדים(אנ') | סדרת האנימציה הטובה ביותר | עונה ראשונה | מועמדות |  |
| 2022 | פרס אמי לסדרות משפחה וילדים(אנ') | עיצוב הפקה | אלסנדרו טאיני | זכייה |  |
| 2023 | פרס איגוד מבקרי הטלוויזיה | הישג יוצא דופן בטלוויזיה לכל המשפחה | עונה ראשונה | מועמדות |  |